CELEX: 52007XP0485
Language: mt
Date: 2007-10-25
Title: P6_TA(2007)0485#Produzzjoni ta' l-opju għal skopijiet mediċi fl-Afganistan#Rakkomandazzjoni tal-Parlament Ewropew tal-25 ta' Ottubru 2007 dwar il-produzzjoni ta' l-opju għal skopijiet mediċi fl-Afganistan (2007/2125(INI))

16.10.2008         MT                             Il-Ġurnal Uffiċjali ta' l-Unjoni Ewropea                                            C 263 E/651

                                                                                                                  Il-Ħamis, 25 ta' Ottubru 2007

             12.    Jiġbed l-attenzjoni li biex kwalunkwe strument internazzjonali jkun effettiv, dan irid jinkludi talanqas
             id-dispożizzjonijiet li ġejjin:

             a)   projbizzjoni fuq l-użu, il-manifattura, l-iffinanzjar, it-trasferiment u l-ħażna ta' munizzjon tat-tip cluster;

             b)   projbizzjoni fuq għajnuna lil kulmin juża, jimmanifattura, jittrasferixxi jew jaħżen munizzjon tat-tip
                  cluster;

             c)   obbligu li jinqerdu l-ħażniet ta' munizzjon tat-tip cluster f'perjodu ta' żmien speċifikat, li għandu jkun
                  qasir kemm jista' jkun;

             d)   obbligu li jiġu mmarkati, imdawra u mnaddfa z-zoni kontaminati mill-aktar fis possibbli, iżda mhux
                  aktar tard minn skadenza speċifikata, u li tiġi stabbilita u tinżamm kapaċità effettiva biex jittieħdu dawn
                  l-azzjonijiet; obbligu li tingħata l-għajnuna permezz ta' mmarkar u iżolament u twissijiet oħra, flimkien
                  ma' edukazzjoni dwar ir-riskji u tindif taz-zoni affetwati; l-utenti ta' munizzjon tat-tip cluster għandu
                  jkollhom obbligi speċjali biex jipprovdu għajnuna bħal din, inkluż il-provvediment ta' informazzjoni
                  f'waqtha u dettaljata dwar l-użu;

             e)   obbligu li tingħata għajnuna lill-vittmi, pereżempju bl-implimentazzjoni tal-ġbir ta' data, il-kura medika
                  ta' emerġenza u kontinwa, ir-rijabilitazzjoni fiżika, l-appoġġ psikoloġiku, l-inklużjoni soċjali, l-inklużjoni
                  u/jew ir-reintegrazzjoni ekonomika, l-appoġġ legali u liġijiet u politiki dwar id-diżabilitajiet;

             13.     Jirrakkomanda li l-Parlament Ewropew ikun irrappreżentat fil-konferenzi li se jsiru dalwaqt fil-qafas
             tal-Proċess ta' Oslo;

             14.    Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni,
             lir-Rappreżentant Għoli għall-Politika Barranija u ta' Sigurta' Komuni, lill-gvernijiet u lill-parlamenti ta' l-Istati
             Membri ta' l-UE, lis-Segretarju Ġenerali tan-NU u lill-“Koalizzjoni kontra l-Munizzjon tat-tip Cluster”.

             P6_TA(2007)0485

             Produzzjoni ta' l-opju għal skopijiet mediċi fl-Afganistan

             Rakkomandazzjoni tal-Parlament Ewropew tal-25 ta' Ottubru 2007 dwar il-produzzjoni ta' l-opju
                                   għal skopijiet mediċi fl-Afganistan (2007/2125(INI))

             Il-Parlament Ewropew,

             — wara li kkunsidra l-proposta għal rakkomandazzjoni lill-Kunsill imressqa f'isem il-Grupp ALDE dwar il-
               produzzjoni ta' l-opju għal skopijiet mediċi fl-Afganistan (B6-0187/2007),

             — having regard to r-riżoluzzjonijiet preċedenti tiegħu dwar l-Afganistan, li l-aktar waħda riċenti minn-
               hom kienet dik tat-18 ta' Jannar 2006 (1);

             — wara li kkunsidra r-rapport ta'l-Uffiċju tan-NU dwar id-Drogi u l-Kriminalità (UNODC) /Bank Dinji ta' l-
               2006 dwar 'L-Industrija tad-Droga ta' l-Afganistan',

             — wara li kkunsidra r-Rapport Annwali ta' l-2007 maħruġ mill-UNODC f'Ġunju 2007

             (1) ĠU C 287 E, 24.11.2006, p 176.
 ---pagebreak--- C 263 E/652                                       Il-Ġurnal Uffiċjali ta' l-Unjoni Ewropea                             MT           16.10.2008

Il-Ħamis, 25 ta' Ottubru 2007

              — wara li kkunsidra r-Riżoluzzjoni 2005/25 tat-22 ta' Lulju 2005 tal-Kunsill Ekonomiku u Soċjali tan-NU
                (ECOSOC) dwar it-trattament adegwat ta' l-uġigħ bl-użu ta' analġeżiċi li fihom l-opju. li tiddiskuti l-
                vijabilità ta' mekkaniżmu possibbli ta' assistenza li jiffaċilitatali trattament, ir-Riżoluzzjoni 2004/40 tal-
                21 ta' Lulju 2004 ta' l-ECOSOC dwar linji gwida għal trattament farmakoloġiku megħjun b'mod psiko-
                soċjali ta' persuni dipendenti fuq l-opjojdi, ir- Riżoluzzjoni 2005/26 ta' l-ECOSOC tat-22 ta' Lulju 2005
                dwar id-domanda u l-provvista ta' opjati wżati sabiex jissodisfaw il-ħtiġijiet mediċi u xjentifiċi, lir-Riżo-
                luzzjoni 58.22 tal-25 ta' Mejju 2005 ta' l-Assemblea Dinjija tas-Saħħa (WHA) dwar il-prevenzjoni u l-
                kontroll tal-kanċer, ir-Riżoluzzjoni 55.14 tad-WHA tat-18 ta' Mejju 2002 dwar l-iżgurar ta' l-aċċessibi-
                lità ta' mediċini essenzjali, u r-rakkomandazzjonijiet finali tat-12-il Konferenza Internazzjonali ta' Awto-
                ritajiet li Jirregolaw id-Drogi, li saret f'Seoul bejn it-3 u s-6 ta' April 2006, fejn ir-regolaturi ġew
                imħeġġa jaħdmu għal aċċess aħjar għal analġeżiċi narkotiċi;

              — wara li kkunsidra r-rapporti tal-missjonijiet tad-delegazzjoni ad hoc tiegħu fl-Afganistan, f'Lulju 2005, u
                l-missjoni ta' osservazzjoni ta' l-elezzjoni tiegħu f'Settembru 2005;

              — wara li kkunsidra r-rapport finali tal-Missjoni ta' l-UE ta' Osservazzjoni ta' l-Elezzjoni ta' l-elezzjonijiet
                parlamentari u provinċjali li saru fit-18 ta' Settembru 2005;

              — wara li kkunsidra l-Artikolu 114(3) tar-Regoli ta' Proċedura tiegħu,

              — wara li kkunsidra r-rapport tal-Kumitat għall-Affarijiet Barranin (A6-0341/2007);

              A. billi l-politiki internazzjonali dwar id-drogi huma msejsa fuq il-konvenzjonijiet tan-Nazzjonijiet Uniti ta'
                 l-1961, l-1971 u l-1988 li jipprojbixxu, b'mod partikulari, il-produzzjoni, it-traffikar, il-bejgħ u l-kon-
                 sum ta' firxa sħiħa ta' sustanzi lil hinn minn skopijiet mediċi jew xjentifiċi,

              B.   billi r-rapport tal-UNODC bit-titolu “Afganistan: Stħarriġ dwar l-Opju 2006” jenfasizza li l-inħawi li
                   jintużaw għat-tkabbir illeċitu tax-xaħxieħ laħqu livelli rekord ta' madwar 6,100 tunnellata fis-sena
                   2006, żieda ta' kważi 50 % fuq il-figura tas-sena 2004,

              C. billi l-Istrateġija Nazzjonali Afgana għall-Kontroll tad-Drogi adottata f'Jannar ta' l-2006 indirizzat it-
                 tnaqqis fil-provvista u fid-domanda, modi ta' għixien alternattivi u t-tisħiħ ta' l-istituzzjonijiet tal-
                 gvern, u billi l-Ministeru ta' Kontra n-Narkotiċi, stabbilit bl-appoġġ ta' flus ta' l-UE, huwa l-aġenzija
                 ewlenija għat-twettiq ta' l-istrateġija.

              D. billi fl-1 ta' Awwissu 2006, il-Gvern ta' l-Afganistan waqqaf Kumitat għar-Regolamentazzjoni tad-Drogi,
                 liema kumitat jinkludi fih uffiċċjali mill-Ministeri ta' Kontra n-Narkotiċi, tas-Saħħa u tal-Finanzi, sabiex
                 'jirregolaw il-liċenzjar, il-bejgħ, it-tqassim, l-importazzjoni u l-esportazzjoni tad-drogi kollha bi skopijiet
                 leċiti fil-pajjiż',

              E.   billi l-EU għandha tagħmel aktar sabiex ikun hemm tnaqqis drastiku fil-produzzjoni ta' l-opju (billi
                   tipparteċipa fit-Fond Fiduċjarju Kontra n-Narkotiċi u l-Fond ta' Rendiment Tajjeb) minħabba li —
                   skond l-Istħarriġ Annwali tal-UNODC ta' l-2007 dwar l-Opju fl-Afganistan — il-produzzjoni ta' l-opju
                   fl-Afganistan issa laħqet livell ġdid tal-biżà, li huwa darbtejn ta' l-ammont prodott sentejn ilu biss; billi
                   l-Afganistan prattikament sar il-fornitur esklussiv ta' l-aktar droga qattiela tad-dinja, b'93 % tas-suq dinji
                   ta' l-opjati, minkejja li ta' min jinnota li n-numru ta' provinċji ħielsa mill-opju aktar milli rdoppja, minn
                   6 fl-2006għal 13 fl-2007 minħabba skemi li rnexxew li jappoġġjaw għixien alternattiv u anki min-
                   ħabba l-espansjoni tas-sigurtà fit-Tramuntana, u kif ukoll bis-saħħa ta' programm biex titqajjem kux-
                   jenza inkluż sistema ta' ppremjar għall-dawk li jkollhom rendiment tajjeb, u li 50 % tal-ħasda totali
                   Afgana ta' l-opju tiġi mill-provinċja ta' Helmand,

              F.   billi l-Bank Dinji u l-Fond Monetarju jistmaw li kważi 40 % tal-PGD ta' l-Afganistan huwa relatat ma' l-
                   opju, u billi l-UNODC jistma li 3.3 miljun persuna (minn popolazzjoni ta' aktar minn 31 miljun) huma
                   involuti fis-settur tax-xaħxieħ, li jipproduċu dħul ta' USD 1,965 kull sena għal kull familja,
 ---pagebreak--- 16.10.2008         MT                             Il-Ġurnal Uffiċjali ta' l-Unjoni Ewropea                                           C 263 E/653

                                                                                                                 Il-Ħamis, 25 ta' Ottubru 2007

             G. billi fl-2007 il-valur tal-ħasda ta' l-opju kien jammonta għal US$ 1 biljun, jew 13 % tal-PGD leċitu ta' l-
                Afganistan ta' USD 7.5 biljun, u billi l-valur potenzjali totali tal-ħasda ta' l-opju tal-pajjiż fl-2007 għall-
                bdiewa, sidien ta' laboratorji u traffikanti Afgan jilħaq mal-USD 3.1 biljun, li jirrappreżenta kważi nofs
                il-PGD leċitu tal-pajjiż, jew 32 % ta' l-ekonomija totali inkluż is-settur ta' l-opju,

             H. billi l-inċentiv għall-bdiewa Afgani li jipproduċu l-opjati huwa prinċipalment wieħed finanzjarju u billi l-
                opjati liċenzjati jkollhom jipproduċu — sabiex ikunu ekonomikament attraenti — dħul akbar minn dak
                li jiġi mill-opjati llegali,

             I.   billi l-Unjoni Ewropea għadha l-akbar donatur fir-rigward ta' sforzi li għandhom l-għan li jnaqqsu l-
                  provvista ta' l-opju permezz ta' proġetti li jippromwovu mezzi ta' għixien alternattivi — li huma meħ-
                  tieġa ħafna sabiex jikkumplimentaw d-dieta nazzjonali — sabiex jieħdu post il-prodotti illiċiti,

             J.   jiġbed l-attenzjoni għar-rikonoxximent tal-Kummissjoni, kif stipulat fid-Dokument tal-KE ta' Strateġija
                  tal-Pajjiż dwar l-Afganistan (2007 — 2013), li l-ekonomija dejjem tikber ta' l-opju u l-periklu ta' “ħtif ta'
                  l-istat” minn narko-interessi hi theddida kritika għall-iżvilupp, il-bini ta' l-istat u s-sigurtà fl-Afganistan,

             K. billi jeżistu allegazzjonijiet sostanzjati li l-insurġenti, is-sinjuri tal-gwerra (“warlords”), it-Taliban u l-
                gruppi terroristiċi qed jiksbu l-biċċa l-kbira tal-fondi tagħhom min-negozju tan-narkotiċi illeċiti,

             L.   billi fil-25 ta' Ġunju 2007, il-Kunsill Senlis, “think tank” internazzjonali dwar is-sigurtà u l-iżvilupp,
                  ippreżenta Dossier Tekniku dettaljat dwar il-mod ta' kif proġett “Poppy for Medicine” msejjes fl-irħula
                  jista' jaħdem fl-Afganistan, inkluż Sistema Integrata ta' Kontroll Soċjali, il-produzzjoni ta' mediċini
                  Afgani fil-livell ta' l-irħula, id-diversifikazzjoni ekonomika obbligatorja u l-iżvilupp rurali ġenerali,

             M. jinnota li l-Organizzazzjoni Dinjija tas-Saħħa (WHO) indikat li 10 pajjiżi jikkunsmaw 80 % ta' l-opjati
                legali li huma disponibbli madwar id-dinja, u li l-180 stat li jibqa' jinkludu l-maġġoranza tal-pajjiżi li
                qed jiżviluppaw li huma 80 % tal-popolazzjoni tad-dinja; jinnota wkoll li l-Bord Internazzjonali għall-
                Kontroll tan-Narkotiċi (INCB) staqsa lill-komunita internazzjonali sabiex tipppromwovi l-preskrizzjoni
                ta' analġeżiċi, speċjalment f'pajjiżi foqra minħabba li huwa rapporti nuqqas ta' trattament sever f'aktar
                minn 150 pajjiż fejn kważi ħadd minn dawk li jeħtieġ trattament mhu qed jirċevih, u fi 30 pajjiż ieħor,
                fejn in-nuqqas ta' trattament suffiċjenti huwa aktar prevalenti jew m'hemmx data disponibbli,

             N. ifakkar li l-Artikolu 23 tal-Konvenzjoni tan-NU ta' l-1961 tistipula kundizzjonijiet li jirregolaw il-kulti-
                vazzjoni, il-produzzjoni u d-distribuzzjoni ta' l-opju taħt is-superviżjoni ta' aġenzija governattiva, u
                jinsisti li l-Gvern Afgan għandu jissodisfa dawn il-kundizzjonijiet, speċjalment fir-rigward tal-provinċji
                fin-Nofsinhar tal-pajjiż, fejn hemm kultivazzjoni eċċessiva ta' l-opju,

             O. billi l-INCB stqarr li hemm provvista globali eċċessiva ta' opjati għall-finijiet mediċi, anke jekk din l-
                evalwazzjoni ma' tqisx id-domanda potenzjali,

             P.   billi skond ir-rapport imħejji mill-Bord Internazzjonali għall-Kontroll tan-Narkotiċi hemm provvista
                  globali eċċessiva ta' opjati għall-finijiet mediċi,

             Q. billi l-kostituzzjoni Afgana tistipula li “l-istat għandu jiprojbixxi kull tip ta' kultivazzjoni u kutrabandu
                ta' narkotiċi”, u billi il-liġi Afgana ta' l-2005 ta' kontra n-narkotiċi tipprovdi li eventwalment ikun hemm
                il-produzzjoni u d-distribuzzjoni ta' sustanzi kontrollati fl-Afganistan,

             R. konvint li, għall-promozzjoni u t-tisħiħ tal-paċi u tas-sigurtà fl-Afganistan, il-preżenza internazzjonali
                jeħtieġ tiġi kumplimentata minn koperazzjoni ċivili dejjem akbar, sabiex jitrawmu l-progress soċjo-poli-
                tiku u l-iżvilupp ekonomiku, u wkoll sabiex jintrebħu “l-qlub u l-imħuħ” tal-popolazzjoni lokali;
 ---pagebreak--- C 263 E/654                                         Il-Ġurnal Uffiċjali ta' l-Unjoni Ewropea                              MT            16.10.2008

Il-Ħamis, 25 ta' Ottubru 2007

              S.   jikkunsidra, għal darba oħra, il-prezz għoli ħafna u n-nuqqasijiet serji f'termini ta' effettività, ta' strateġija
                   ta' kontra n-narkotiċi li ma tqisx id-diversità reġjonali, soċjali u ekonomika ta' l-Afganistan rurali meta
                   tiżviluppa u tikkonċentra miżuri dwar l-eradikazzjoni u mezzi alternattivi ta' għajxien, u strateġija li
                   tkun ibbażata biss fuq l-eredikazzjoni,

              T.   billi l-promozzjoni ta' proċess ta' bini ta' isttiuzzjonijiet, id-demokratizzazzjoni u l-affermazzjoni ta' l-
                   istat tad-dritt, sistema tajba tal-ġustizzja u r-rispett għad-drittijiet tal-binedem u d-drittijiet fundamentali
                   jistgħu iseħħu biss permezz ta' politiki li ma jimponux soluzzjonijiet vjolenti bħall-qerda mġegħla tal-
                   prodotti, fuq dawk li fihom infushom huma prattiki mhux vjolenti;

              U. billi l-ġlieda kontra l-produzzjoni tad-droga fl-Afganistan għandha tirrifletti approċċ differenzjat lokalità
                 b'lokalità, billi l-isforzi kontra n-narkotiċi li jsiru kontra l-bdiewa jridu jkunu limitati bir-reqqa għal zoni
                 fejn mezzi t'għixien legali jkunu possibbli (postijiet fejn l-aċċess għall-art u l-ilma jkun aħjar, fejn ikun
                 hemm prossimita? għas-swieq u fejn il-proporzjon art/abitant ikun ogħla), u billi l-programmi ta' mezzi
                 ta' għajxien alternattivi jridu jiffokaw b'mod speċjali fuq l-ifqar reġjuni li jkollhom riżorsi limitati, li
                 wara kollox huma l-iżjed dipendenti fuq l-opju,

              V.   billi d-Dokument ta' Strateġija tal-Pajjiż għall-perjodu 2007-2013 jiffoka b'mod xieraq fuq l-iżvilupp
                   rurali u l-governanza, iżda jeħtieġ li jkun hemm iżjed enfasi fuq ir-riforma tal-ministeri Afgani respon-
                   sabbli mill-kontroll fuq il-produzzjoni tad-droga, b'mod partikulari l-Ministeru għall-Intern,

              1.    Jindirizza r-rakkomandazzjonijiet li ġejjin lill-Kunsill:

              a)   li jopponi, fil-qafas ta' programmi integrati għall-iżvilupp, li wieħed juża l-fumigazzjoni bħala mezz ta'
                   kif jinqered ix-xaħxieħ fl-Afganistan;

              b)   li jelabora u jippreżenta lill-Gvern Afgan, fil-qafas ta' programmi għat-tnaqqis tal-provvista illeċita spon-
                   sorjati mill-UE, pjan u strateġija komprensivi maħsuba biex jikkontrollaw il-produzzjoni tad-droga fl-
                   Afganistan, billi tittejjeb il-governanza u tiġi missielta l-korruzzjoni fl-ogħla livelli ta' l-amministrazzjoni
                   Afgana (b'attenzjoni speċjali fuq il-Ministeru għall-Intern), permezz ta' l-istrumenti legali internazzjonali
                   eżistenti; li jiffoka l-azzjoni kontra t-traffikanti ewlenin fil-post; itejbu l-iżvilupp rurali komprensiv, par-
                   tikularment fl-ifqar zoni u f'dawk li għadhom ma jipproduċux l-opju fuq skala kbira; jimpenjaw ruħ-
                   hom fl-eradikazzjoni manwali bir-reqqa u b'mod selettiv; u jikkunsidra l-possibilità ta' proġetti pilota
                   għall-konverżjoni ta' skala żgħira ta' partijiet mit-tkabbir illeċitu attwali tax-xaħxieħ f'għelieqi għall-pro-
                   duzzjoni ta' analġeżiċi legali msejsa fuq l-opju; li l-produzzjoni għandha tkun soġġetta għal sorveljanza
                   stretta fuq il-post li mbagħad għandha tkun ikkomplementata b'monitoraġġ minn organizzazzjoni inter-
                   nazzjonali, bħall-UNDCP, li tissorvelja dik il-produzzjoni u tevita kwalunkwe żvijar illeċitu tal-prodott
                   lejn swieq, illegali, oħra bħas-suq ta' l-eroina,

              c)   li joffri l-għajnuna tiegħu fid-diskussjoni tal-possibilitajiet u l-fattibilità ta' proġett pilota xjentifiku bl-
                   isem “Poppy for Medicine” li ser jinvestiga aktar dwar kif il-liċenzjar jista' jagħti kontribut sabiex jittaffa
                   l-faqar, kontribut għad-diversifikazzjoni ta' l-ekonomija rurali, l-iżvilupp ġenerali u aktar sigurtà, u kif
                   dan jista' jsir parti b'suċċess mill-isforzi multilaterali għall-Afganistan, filwaqt li jiġi żgurat li jkun hemm
                   mekkaniżmu fis-seħħ sabiex jiġu esklużi dawk ir-reġjuni fejn il-kisbiet reċenti tat-twaqqif ta' l-istat tad-
                   dritt u l-qerda jew it-tnaqqis sussegwenti tal-kultivazzjoni jistgħu jiġu pperikolati faċilment;

              2.     Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u għall-
              informazzjoni, lill-Kummissjoni u lill-gvernijiet u l-parlamenti ta' l-Istati Membri u tar-Repubblika Islamika
              ta' l-Afganistan.